HMS Brecon

HMS Brecon (viirinumero M29) on Britannian kuninkaallisen laivaston Hunt-luokan miinantorjunta-alus. Se oli ensimmäinen kuninkaallisen laivaston naisen päällikkyydessä ollut alus, kun luutnantti Charlotte Atkinson vastaanotti aluksen päällikkyyden tammikuussa 2004.

 Valmistus 

Alus tilattiin Vosper Thornycroftin telakalta. Se laskettiin vesille 1978 kumminaan Kentin herttuatar ja valmistui 18. joulukuuta 1979.Gardiner, Robert s. 542

 Palvelus 
Alus lähti 15. kesäkuuta 1982 Portlandista emälaivaksi muutetun rahtialuksen St. Helenan sekä HMS Ledburyn kanssa Falklandin saarille.Smith 2006 s. 98 Osaston saapui sotatoimialueelle vasta  sodan päätyttyä, mutta se raivasi seuraavien viiden viikon aikana kaksi Port Stanleyn edustalla ollutta miinakenttääSmith 2006 s. 115. Osasto lähti elokuussa paluumatkalle BritteinsaarilleSmith 2006 s. 117.

Alus paikansi ja raivasi 1985-1991 sisaralustensa mukana Suezin kanavan ja Persianlahden alueen miinoituksia. Se liitettiin 1998 Pohjois-Irlantiin sijoitettuun laivueeseen. Alus oli 1999 vartiotehtävissä Tall Ships Races -kilpailun purjealusten vieraillessa Greenockissa. 

Alus poistettiin palveluksesta 19. heinäkuuta 2005. Se otettiin helmikuussa 2008 käyttöön paikallaan olevana Jupiter Pointiin sijoitettuna koululaivana HMS Raleighina, jossa tehtävässä sillä koulutetaan uudet alokkaat toimimaan sotalaivalla.

Lähteet

 Viitteet 

Luokka:Kuninkaallisen laivaston Hunt-luokan miinantorjunta-alukset
Luokka:Yhdistyneen kuningaskunnan Persianlahden sodan sotalaivat